Plán činnosti DHZ Rakovice na rok 2012

Našu činnosť v roku 2012 sme začali už prvým dňom roka zabezpečením ohňostroja. Pri tejto príležitosti naši členovia podávali varené víno dospelým a pukance deťom. Najväčšou úlohou, ktorá nás čaká v tomto roku je prestavba hasičskej zbrojnice, tak aby v nej mohlo parkovať zásahové vozidlo Iveco. Bude potrebná výmena strechy, navýšenie a prestavba múrov.
Na základe pozvania Sboru dobrovolných hasičú z českých Rakovíc zabezpečíme účasť našich členov na oslavách 115. výročia založenia SDH Rakovice v Čechách.
Pri príležitosti osláv 750. výročia prvej písomnej zmienky o našej obci sa budeme podieľať na spoluorganizovaní a zabezpečení týchto osláv.
V rámci osláv medzinárodného dňa detí v našej obci pripravíme pre deti hry, súťaže a ukážky hasičskej techniky, zabezpečením prezentácie požiarnej ochrany na materských a základných školách mikroregiónu.
Ďalej pripravíme besedu s tematikou požiarnej ochrany a prevencie pred požiarmi pre žiakov našej školy.
Pokúsime sa zostaviť a pripraviť družstvo mladých požiarnikov a zapojiť ich do hry Plameň.
Pripravíme hasičské družstvo na previerku pripravenosti.
Vykonáme 2 požiarno – taktické cvičenia.
Budeme sa starať a ošetrovať hasičskú techniku, zabezpečíme výcvik a školenie zásahovej jednotky.
Zásahovú jednotku v spolupráci s obcou vystrojíme pracovnými rovnošarami.
Zabezpečíme účasť súťažného družstva na pohárových súťažiach.
Vykonáme školenie prehliadkových skupín a vykonáme 20 preventívnych kontrol v rodinných domoch.
Budeme sa zúčastňovať na školeniach a inštrukčno metodických zameraniach poriadaných Územným výborom dobrovoľnej požiarnej ochrany Piešťany, Hlohovec.

Ján Hevier
predseda DHZ